Паспауулдыҥ јурт јеезези

Паспауулдыҥ јурт јеезези () — Россия Федерацияда Алтай Республиканыҥ Чоо аймагында муниципал тӧзӧлмӧ. Администрациялык тӧс јери — Паспауул јурт. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Паспауулдыҥ јурт јеезезине статус ла гран-кыйулар тургузылганЗакон Республики Алтай от 13 января 2005 года № 10-РЗ «Об образовании муниципальных образований, наделении соответствующим статусом и установлении их границ».

 Географиязы 
Јурт јеезе Чоо аймактыҥ тӱндӱк-кӱнбадыш јанында јадат.
Текши јери 53000 гектар.
Чооныҥ јурт јеезезиле,  Ыныргыныҥ ла Кара-Кӧкшиниҥ јурт јеезезиле кыйулажат, онойдо ок Красногорский аймакла (Алтай кырай)|Красногорским районом]] Алтайского края ла Алтай Республиканыҥ Майма аймагыла кыйулу.
Јербойында кӧӧлик јолдорыныҥ узуны — 2,5 кмФедеральная служба государственной статистики.
Јурт јеезе Туулу Алтайдыҥ тӱндӱк келтейинде, Аба-Јыштыҥ ортозында, Албаган,Бактыган, Урчын деп сындардыҥ эдегинде, Кичӱ-Ыжы деп суу Паспагылдаҥ суузыла бириккенинде турат. Јеезеге 6 јурт кирет. Јурттыҥ јананда одор болотон јалаҥдар, кыра да, маала да салгадый јер, агаш бӱркеген јалаҥдар, састу да јерлер бар. Аралда, аркада, кырда јӱзӱн агаш мӧш, чиби, јойгон, кайыҥ, терек, тал, аспак, беле ле о.ӧ. ӧзӧт. 
Јанында тайгалары аҥдык айу, бӧрӱ, шӱлӱзин, јеекен ле туйгактузы — булан, аҥ, элик, тооргы.

Климады орто-континентал. Кыска, серӱӱн ле чыкту јай, кыш узун, јаан карлу, кӱрттерлӱ. Кейдиҥ ортојылдык температуразы −4,5 °С, эҥ изӱ кӱнде +36 °С, эҥ соок кӱнде −55 °С, јердиҥ кыртыжыныҥ ортојылдык температуразы 0 °С, баштапкы ла калганчы соок тӱшкен кӱндер 05.06/08.09, соок јок кӱндердиҥ тоозы 94, јут-чыктыҥ ортојылдык кеми 836 мм, салкынныҥ тӱргени 1,3 м/с, тыҥ салкынду кӱндердиҥ тоозы 10,3 (тӱргени 15 м/с тыҥ).Талайдыҥ кемјӱзинеҥ 280—600 метрге бийикЧойский район / Чоо аймак.

 Јурт јеезеге кирет 
 №  Јон јаткан јер  Јон јаткан јердиҥ бӱдӱми  Эл-јонныҥ тоозы 1  Паспауул  јурт, администрациялык тӧс јер   кижи 2  Кара-Торбок  јурт   кижи 3  Левинка  јурт   кижи 4  Салганду  јурт   кижи 5  Сугул  јурт   кижи 6  Соок-Карасуу  јурт   кижи 7  Тунјы  јурт   кижи

 Эл-јон 

Јуртта 2002 јылдыҥ тооалыжы аайынча 1681 кижи болгон, олордыҥ орустар, тубалар ла оноҥ до ӧскӧ укту улус болгон Коряков Ю. Б. База данных «Этно-языковой состав населённых пунктов России»..

Окылу тил: орус, алтай Закон Республики Алтай от 3 марта 1993 года N 9-6 «О языках народов, проживающих на территории Республики Алтай» (с изменениями на 27 ноября 2020 года).

 Инфраструктуразы 
 Јурт јеезениҥ администрациязы;
 Н. У. Улагашевтиҥ кереес музеи, РеспубликаАлтайдыҥ Националмузеиниҥ филиалы;
 2 орто ӱредӱлӱ школ;
 6 эмчилик;
 6 культураныҥ байзыҥы;
 3 библиотека;
 5 стадион;
 7 магазин;
 4 пилорама;
 3 пекарня;
 3 ашкана;
 5 турбаза.

 Јуруктардыҥ кӧмзӧзи 

 Ајарулар 

 Тайантылар 

Категория:Чоо аймактыҥ муниципал тӧзӧлмӧзи
Категория:Алтай Республиканыҥ јурт јеезези